Alla lihthanke piirmäära jääv hange „Saue valla taotluste esitamise ja menetlemise andmekogu SPOKU arendustöö hankimine 2020. aastal“

**VÄIKEHANKE ALUSDOKUMENT**

**Hanke objekti kirjeldus:**

Hankija soovib tellida Saue valla taotluste esitamise ja menetlemise andmekogu SPOKU arendustööd 2020. aastal.

Hankelepingu esemeks on Saue valla taotluste esitamise ja menetlemise andmekogu SPOKU arendustöö tunnid 2020. aastal. Arendustööde prognoositavaks maksimaalseks mahuks 2020. aastal on 600 töötundi.

Seoses uue finantstarkvara kasutuselevõtuga 1. jaanuarist 2020 on vajalik Saue valla taotluste esitamise ja menetlemise andmekogu SPOKU liidestamine uue finantstarkvaraga, samuti on vajalikud Saue valla taotluste esitamise ja menetlemise andmekogu SPOKU arendustööd seoses erahuviharidust puudutava õigusaktiga seotud muudatustega. Lisaks on vajalik reklaamimaksu kehtestamisega seotud funktsionaalsuse loomine tähtajaga 1. juuli 2020 ning olemasolevate funktsionaalsuste täiustamine.

**Pakkumuse koostamise juhis:**

Hankija palub esitada töötunni maksumuse ilma käibemaksuta ning hanke maksumuse maksimaalse kogusumma (600 töötunni maksumus) ilma käibemaksuta.

**Nõuded pakkujale:**

* Pakkujal peab olema olemas või võimalus saada (intellektuaalse omandi) õigus teha hankija tellitavaid arendustöid SPOKU andmekogule.
* Pakkujal ei tohi esineda riigihangete seaduse § 95 lõike 1 punktis 4 ja lõike 4 punktides 8 ja 9 sätestatud kõrvaldamise aluseid.

**Pakkumuste hindamise kriteeriumid:** Madalaim hind

**Pakkumuse esitamise viis ja tähtaeg**:

Pakkumus esitada e-posti aadressile indrek.eensaar@sauevald.ee hiljemalt 13. märtsiks 2020 kell 12.00.

Lisainfo: arendusosakonna juhataja Indrek Eensaar, e-post: indrek.eensaar@sauevald.ee, telefon 6541158

**Küsimused pakkujatele ja läbirääkimised:**

Hankijal on õigus esitada pakkujatele küsimusi ning paluda pakkujatel täpsustada pakkumuste andmeid. Kui pakkuja jätab hankija küsimusele vastamata või ei vasta sisuliselt, siis on hankijal õigus pakkuja hankemenetlusest kõrvaldada ning menetluses pakkuja pakkumist mitte arvestada.

Hankija võib pidada pakkujatega läbirääkimisi pakkumuse hinna ja sisu osas ning anda kõigile pakkujatele võrdselt võimaluse esitata uus täpsustatud pakkumus hankija nimetatud tingimuste osas hankija määratud tähtajaks.

*\*Hankija ei avalda hankemenetluse jooksul pakkujatele teiste pakkujate pakkumuste sisu ega hinda. Pärast hankemenetluse tulemuste kinnitamist edastab hankija kõigile pakkujatele info hankemenetluse tulemuse kohta (nt eduka pakkuja nimi ja edukaks tunnistamise põhjendus, sh eduka pakkumuse hind).*

**Hankemenetluse tulemustest teavitamine:** hankija teavitab hankemenetluse tulemustest kõiki pakkumuse esitanud pakkujaid e-kirja teel.

**Hankelepingu sõlmimine ja tingimused:**

Hankija ei ole kohustatud ühegi pakkujaga hankelepingut sõlmima ja võib kõik pakkumused tagasi lükata olenemata põhjusest.

Hankijal on õigus tellida andmekogu SPOKU arendustöid kuni 600 tundi pakkuja pakutud hinnaga. Hankeleping kehtib alates selle sõlmimisest kuni 31.12.2020. Hankija ei tee ettemaksu. Teenuse eest tasumine toimub arve alusel kord kuus eelneval kuul osutatud teenuse eest. Arve tuleb esitada masinloetava e-arvena. Arve tasumise tähtaeg vähemalt 14 kalendripäeva.